
న్యూఢిల్లీ: తప్పడు ప్రమాణ పత్రం దాఖలు చేసిన కేసులో బీసీసీఐ మాజీ అధ్యక్షుడు అనురాగ్ ఠాకూర్.. సుప్రీం కోర్టును క్షమాపణ కోరాడు. సోమవారం జరిగిన విచారణ సందర్భంగా వ్యక్తిగతంగా కోర్టుకు హాజరైన ఠాకూర్.. తప్పుడు ప్రమాణ పత్రం దాఖలు చేసే ఉద్దేశం తనకు ఎట్టి పరిస్థితుల్లోనూ లేదని విన్నవించాడు. కోర్టు ఆదేశాలకు వ్యతిరేకంగా నడుచుకోవడానికి కారణమైన పరిస్థితుల గురించి వివరిస్తూ అఫిడవిట్ దాఖలు చేశారు. ‘బేషరతుగా క్షమాపణ కోరుతున్నా. అప్పటి పరిస్థితుల గురించి వివరించా. తప్పుడు సమాచారం ఇవ్వాలనే ఉద్దేశం లేద’ని కోర్టుకు సమర్పించిన అఫిడవిట్లో ఠాకూర్ పేర్కొన్నారు. వాదనలు విన్న సుప్రీం కోర్టు తదుపరి విచారణను వచ్చే నెల 17కు వాయిదా వేసింది.

newdhilly: tappadu pramaana patram daakhalu chesina kesulo bcci maji adhyakshudu anurag taakuur.. supreem kortunu kshamaapana koradu. somavaram jarigina vichaarana sandarbhamgaa vyaktigatamgaa kortuku haajaraina taakuur.. tappudu pramaana patram daakhalu chese uddesam tanaku etty paristhitulloonuu ledani vinnavinchaadu. kortu aadesaalaku vyatirekamgaa naduchukovadaaniki kaaranamaina paristhitula gurinchi vivaristuu affidavit daakhalu chesaru. ‘besharatugaa kshamaapana korutunna. appati paristhitula gurinchi vivarinchaa. tappudu samacharam ivvalane uddesam ledha’ni kortuku samarpinchina afidavitlo taakuur perkonnaru. vaadanalu vinna supreem kortu tadupari vichaarananu vache nela 17ku vaayidaa vesindi.